Метрапалітэн Лімы

Метрапалітэн Лімы - сістэма ліній метрапалітэна сталіцы і найбуйнейшага горада Перу - Лімы. Сістэма мае адну лінію метро цалкам у віядуку і перасякае амаль 10 раёнаў горада.

 Гісторыя 

У 1972-73 гг. група METROLIMA распрацоўвае праект для масавай перавозкі пасажыраў горада Лімы. Гэты праект быў зацверджаны ўрадам Перу ў 1974 годзе. Фінансаванне для праекта было знойдзена, аднак, з-за раптоўнай хваробы прэзідэнта Веласка і міжнародных эканамічных крызісаў не ўдалося адшукаць неабходных 317 млн. долараў ЗША.

У 1986 годзе  ствараецца незалежная ўстанова па рэалізацыі праекту масавага чыгуначнага транспарту ў Ліме і Кальяа. Першымі крокамі дадзенай установы было забеспячэнне транспартнымі сродкамі, а таксама будаўніцтва шляхоў. Для гэтага быў заключаны кантракт з кампаніяй Tralima Partnership на будаўніцтва першай секцыі Лініі 1, якая была запушчана толькі ў пачатку XXI стагоддзя. 28 красавіка 1990 года, за тры месяцы да заканчэння ўлады прэзідэнт Алан Гарсія адсвяткаваў адкрыццё лініі, нягледзячы на тое, што праца на ей была не скончана.

З 11 ліпеня 2001 года да верасня 2002 г. метрапалітэн працуе ў бясплатным рэжыме. У гэты перыяд ён працуе па буднях з 7:00 да 14:00, а ў выхадныя і святочныя дні з 10:00 да 17:00. Такі тэставы запуск дазволіў адначасова правесці тэхнічнае абслугоўванне і адрэгуляваць сістэму, а таксама вывучыць попыт на гэты від транспарту і атрымаць вопыт яго выкарыстання. 18 студзеня 2003 года пачынаюцца камерцыйныя перавозкі ў бесперапынным рэжыме, а станцыя Atocongo становіцца найважнейшым пунктам перасадкі на аўтобусныя маршруты, якія пакрываюць увесь горад.

У 2009 годзе ўрад Перу выдаткаваў 300 млн долараў ЗША на развіццё метрапалітэна. 18 жніўня 2009 года сумеснае прадпрыемства Consorcio Tren Eléctrico Lima выйграла конкурсную заяўку на заканчэнне будаўніцтва Лініі 1. Праца пачалася 2 сакавіка 2010 г. 11 ліпеня 2011 прэзідэнт Алан Гарсія адкрыў другі этап Лініі 1 ад Villa el Salvador да цэнтра Лімы. У цяперашні час лінія знаходзіцца ў перыядзе тэсціравання, і будзе цалкам функцыяваць паміж вераснем і кастрычнікам 2011 года.

 Спіс станцый першай лініі метро 
На цяперашні час уключае 16 станцый:

 Villa El Salvador
 El Sol
 Pumacahua
 Villa María
 Miguel Iglesias
 San Juan
 Atocongo
 Jorge Chávez
 Ayacucho
 Los Cabitos
 Primavera
 San Borja Sur
 La Cultura
 Nicolás Arriola 
 Gamarra
 Intermodal Grau

 Планы па развіцці метрапалітэна 
Прапанавая Генеральным планам гарадскога транспарту сетка метрапалітэна распрацавана ў 2005 годзе пры фінансавай падтрымцы Японскага агенцтва міжнароднага супрацоўніцтва (JICA) і мае ў плане 7 ліній, якія будуць ахопліваць усе раёны Лімы і Кальяа. Згодна з планам лініі павінны злучыць наступныя раёны:

 Лінія 1 (Поўдзень-Поўнач) З Villa El Salvador да San Juan de Lurigancho.
 Лінія 2 (Усход-Захад) З  Lurigancho-Chosica да Callao (Кальяа).
 Лінія 3 (Усход-Захад) З Ate-Vitarte да Callao (Кальяа).
 Лінія 4 (Поўдзень-Поўнач) З San Miguel да Carabayllo.
 Лінія 5 (Поўдзень-Поўнач) З San Juan de Miraflores да Ancón.
 Лінія 6 (Усход-Захад) З Ate-Vitarte да Bellavista
 Лінія 7 (Поўдзень-Поўнач) З Comas да Chorrillos.

 У сеціве 
 Метрапалітэн Лімы на Urbanrail.net
 Метрапалітэн Лімы на сайце Міністэрства транспарту і камунікацый Перу 
 Гісторыя страрэння

Катэгорыя:Метрапалітэны Перу